
REFERAT

privind aprobarea Convenţiei pentru reabilitarea clădirii istorice din Piaţa Unirii nr. 4, Timişoara

În vederea punerii în valoare a unor clădiri istorice din municipiul Timişoara şi promovării unor activităţi tradiţionale ale municipiului Timişoara, Consiliul Local al Municipiului Timişoara şi S.C. URSUS Breweries S.A. au încheiat contractul de asociere nr. 1/20.05.2006, aprobat prin Hotărârea Consiliului Local al Municipiului Timişoara nr. 158/18.04.2006. Conform acestui contract, S.C. URSUS Breweries S.A. s-a angajat să vireze Municipiului Timişoara, pe perioada celor 5 ani ai contractului de asociere, suma de 500 mii de USD pentru lucrările de restaurare a faţadelor clădirilor istorice din Timişoara. 

În acest context, s-a stabilit o listă a clădirilor care urmează să fie renovate, care cuprinde clădirile din Piaţa Unirii nr. 4, nr. 10 şi  nr. 11, listă aprobată prin Hotărârea Consiliului Local al Municipiului Timişoara nr. 147/ 25.03.2008, precum şi o convenţie cadru, aprobată prin HCL nr. 330/29.07.2008.

Din totalul de 500 mii de USD, SC URSUS Breweries SA  a achitat până în anul 2010 suma de 300 mii de USD care a fost folosită pentru reabilitarea clădirilor istorice din Piaţa Unirii nr. 10 şi 11, urmând ca restul de 200 mii de USD să fie folosiţi pentru reabilitarea clădirii din Piaţa Unirii nr. 4. 

Având în vedere faptul că pentru lucrările de reabilitare a clădirii istorice din Piaţa Unirii nr. 4, preconizate a se realiza în perioada anilor 2010-2011, a rezultat conform devizului general o sumă mai mare decât cea de 200 mii USD, respectiv 1.295,2 mii lei, Episcopia Ortodoxă Sârbă de Timişoara, în calitate de proprietar, va suporta diferenţa până la concurenţa sumei de 100 mii USD. 
Luând în considerare că acest fapt modifică convenţia cadru, în sensul că Episcopia Ortodoxă Sârbă de Timişoara se obligă să asigure cofinanţarea lucrărilor până la concurenţa sumei de 100 de mii de USD, este necesară aprobarea unei noi convenţii pentru reabilitarea clădirii istorice din Piaţa Unirii nr. 4, pe care o ataşăm la prezentul referat.
Având în vedere cele expuse mai sus,

propunem aprobarea următoarelor:

-  Convenţia pentru reabilitarea clădirii istorice din Piaţa Unirii nr. 4, Timişoara, prevăzută în Anexa la prezentul referat.

